kardosdrur/scandi-wiki huggingface dataset:
Spandau Ballet

Spandau Ballet er et engelsk band, som blev dannet i London i de sene 1970'ere. Deres musik er en blanding af funk, jazz, soul og synthpop. 

Bandet havde stor succes i 1980'erne, hvilket 10 top-ti-singler og fire top-ti-albums i England var et klart udtryk for.

I 1983-84 hittede Spandau Ballet, som var et af den tids populæreste New Romantics bands, med sange som "True", "Gold" og "Only When You Leave".

Spandau Ballets medlemmer Tony Hadley, Gary Kemp, Martin Kemp, Steve Norman og John Keeble opløste bandet i 1990 men blev samlet igen i oktober 2009. 

Det seneste album Once More udkom d. 1. november 2009. Albummet indeholder 11 genindspilninger af deres gamle numre + 2 nye sange, heriblandt den ny single "Once More", som er den første fra Spandau Ballet i 20 år.

Diskografi
Journeys to Glory (1981)
Diamond (1982)
True (1983)
Parade (1984)
Through the Barricades (1986)
Heart Like a Sky (1989)
Once More (2009)

Eksterne henvisninger
Officiel Spandau Ballet hjemmeside

Musikgrupper fra Storbritannien
Etableret i 1979
The Brighton Port Authority

The Brighton Port Authority eller The BPA er det seneste projekt fra den engelske DJ/ producer Fatboy Slim.

På The BPA's MySpace-side kan man læse den fiktionelle historie bag musikken og bandets herkomst.

Debutalbummet I Think We're Gonna Need A Bigger Boat udkomi 2009. På albummet optræder Fatboy Slim under sit borgerlige navn Norman Cook, og får blandt andet hjælp fra kunstnere som Iggy Pop, David Byrne, Dizzee Rascal, Martha Wainwright og Ashley Beedle.

Referencer 

Musikgrupper fra England
The Gaslight Anthem

The Gaslight Anthem er et amerikansk rockband.

The Gaslight Anthem's musik rammer ned i den nye bølge af ”Sound of New Alternative” og med udspring i punken blander bandet punkrock, rock og soul fra ikoner som Tom Petty, Otis Redding og Bruce Springsteen.

The Gaslight Anthem udgav i november 2008 albummet The '59 Sound. På trods af bandets relative korte levetid har buzzen omkring dem og deres musik bredt sig fra det amerikanske undergrundsmiljø til Europa, bl.a. til England hvor albummet The '59 Sound er blevet godt modtaget.

Referencer 

Rockgrupper fra USA
The Gift

The Gift er en sammenslutning af danske komponister, oversættere, musikere og sangere, som i 2004 gik sammen om at skrive sangen ”Det er jul nu”.

Nummeret blev som udgangspunkt indspillet på dansk, spansk (”Ya es Navidad”), tysk (”Wieder Weihnacht”)og engelsk (”Now It’s Christmas”), men blev også udgivet af lokale kunstnere i lande som fx Italien på italiensk.

Den danske version synges af den tidligere Popstars-deltager og medlem af pigegruppen Eye-Q, Julie Næslund.

Referencer 

Popgrupper fra Danmark
Musikgrupper fra 2004
Degenereret mærke

Et degenereret mærke er et mærke, der oprindeligt har haft særpræg for en bestemt vare eller tjenesteydelse, men som i almindeligt sprogbrug er blevet en generisk artsbetegnelse. Kendte eksempler er varemærkerne "mærkat" og "nylon", der i dag er blevet almene betegnelser. Og på britisk engelsk (men ikke på amerikansk engelsk) bruger man "hoover" som almindelig betegnelse for verbet "støvsuge" – men den første Hoover var et amerikansk støvsugermærke.

Litteratur 
 Grundlæggende immaterialret, 2. udgave (Gjellerup, 2009), side 170

Se også 
 Varemærke
 Immaterialret
 Branding

Immaterialret
Jura
Symboler
Jesper Pilegaard

Jesper Pilegaard, født 6. marts 1964 i Helsingør. Dansk sejler fra Skovshoved Sejlklub. Deltog i 1992 i De Olympiske Lege i Barcelona i 470-jolle sammen med Hans Jørgen Riber. Placering: 19. Antal deltager: 37

Eksterne henvisninger 
 
 Jesper Pilegaard Biography and Olympic Results – Olympics at Sports-Reference.com 

Sejlsportsfolk fra Danmark
Personer fra Helsingør
Ouest (Haiti)

Ouest, (haitisk kreol: Lwès) er en af 10 provinser (département) i Haiti. Hovedbyen er Haitis hovedstad Port-au-Prince. Provinsen har 2.943.200 indbyggere (2002) og et areal på 4 827 km². Den grænser op til provinserne Artibonite, Centre, Nippes, Sud-Est og til Dominikanske republik

Historie 

Den 12. januar 2010 ramtes provinsen af et jordskælv med magnituden 7,0.

Administrativ inddeling 
Provinser er inddelt i 5 arrondissementer (arrondissements) som i igen inddelt i 20
kommuner (communes).

 Arcahaie Arrondissement
 Arcahaie
 Cabaret

 Croix-des-Bouquets Arrondissement
 Cornillon
 Croix-des-Bouquets
 Fonds-Verettes
 Ganthier
 Thomazeau

 La Gonave Arrondissement
 Anse-à-Galets
 Pointe-à-Raquette

 Léogâne Arrondissement
 Grand-Goâve
 Léogâne
 Petit-Goâve

 Port-au-Prince Arrondissement
 Carrefour
 Cité Soleil
 Delmas
 Gressier
 Kenscoff
 Pétionville
 Tabarre
 Port-au-Prince

Referencer 

Provinser i Haiti
Gourde

Gourde (fransk), goud (kreolsk) er valutaen, som benyttes i Haiti. Den har ISO 4217-koden HTG og er delt ind i 100 centimes (fransk) eller santim (kreolsk).

Første Gourde, 1813 – 1870 
Gourden blev indført i 1813, da den erstattede den haitiske livre.

Anden Gourde, 1870 – 1872 
I 1870 blev gourden redenomineret, med et forhold på 10:1, og kun sedler blev udstedt for denne anden gourde.

Tredie Gourde, 1872 - 
I 1872 blev gourden  revalueret, denne gang med et forhold på 300:1. 

De første år efter redenomineringen var det kun sedler som blev udstedt.

Møntenheder
Haiti
Singleliv (tv-program)

Singleliv er et reality-program på Kanal 4, hvor man følger danskere og deres liv som singler, hvor de er på dates med forskellige mennesker.

Realityshows fra Danmark
Programmer på SBS TV
Danske tv-serier fra 2000'erne
Danske tv-serier fra 2010'erne
Chris Smalling

Christopher "Chris" Smalling (født 22. november 1989) er en engelsk fodboldspiller, der spiller for Roma i Italien og spillede for det engelske landshold. Smallings foretrukne position på banen er i det centrale forsvar.

Karriere

Tidlig karriere 
Chris Smalling begyndte sin karriere i Maidstone og fik sin debut som 17-årig i 2007/2008 sæsonen i en Isthmian League Cup kamp mod Canvey Island. Efter kun et år i Maidstone skiftede han den syvende bedste række ud med den bedste, da Fulham hentede ham til Craven Cottage i juni. 2008.

Fulham F.C. 
Smallings meteorkarriere tog for alvor fat i Fulham, da han allerede i sit første år i klubben fik debut på både førsteholdet i en kamp mod Everton samt på Englands U20-landshold.

I november 2009 fik Smalling også sin debut på det engelske U/21-landshold, samtidig med han var fast førstereserve til Fulhams midterforsvar bestående af Aaron Hughes og Brede Hangeland.

Manchester United F.C. 
Den 26. januar 2010 blev det offentliggjort, at Smalling skiftede fra Fulham til Manchester United i sommeren 2010. I 2019 blev Smalling udlejet til A.S. Roma i et år.

Referencer

Eksterne henvisninger 

 

Fodboldspillere fra England
Fodboldspillere fra Fulham F.C.
Fodboldspillere fra Manchester United F.C.
Fodboldspillere fra Maidstone United F.C.
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Murray Bookchin

Murray Bookchin (født 14. januar 1921 i New York, død 30. juli 2006 i Burlington) var en amerikansk anarkist og socialfilosof.

Referencer

Eksterne henvisninger 

Politikere fra USA
Filosoffer fra USA
Amerikanere i 1900-tallet
Amerikanere i 2000-tallet
Per Borten

Per Borten (3. april 1913 − 20. januar 2005) var en norsk politiker fra Senterpartiet, der var Norges statsminister fra 1965 til 1971.

Norges statsministre
Seegebiet Mansfelder Land

Seegebiet Mansfelder Land er en by i Landkreis Mansfeld-Südharz i den tyske delstat Sachsen-Anhalt.Landsbyen ligger 8 km øst for Eisleben.
Holt End

Holt End er en landsby i sognet Beoley i Worcestershire, England. Landsbyen er sognets mest befolkede sted og kaldes, af lokale, jævnligt Beoley. Landsbyen har en pub og en skole.

Byer i England
Worcestershire
Sud-Est (Haiti)

Sud-Est (haitisk kreol: Sidès) er en af 10 provinser (département) i Haiti og som ligger på sydkysten af øen Hispaniola. Hovedbyen er Jacmel. Provinsen har 518 200 indbyggere (2002) og et areal på 2 023 km². Den grænser op til provinserne Nippes, Ouest, Sud og til Den dominikanske republik

Administrativ inddeling 
Provinsen är inddelt i tre arrondissementer (arrondissements) som hver er inddelt i 10
kommuner (communes).

 Bainet Arrondissement
 Bainet
 Côte-de-Fer
 Belle-Anse Arrondissement
 Belle-Anse
 Anse-à-Pitres
 Grand-Gosier
 Thiotte
 Jacmel Arrondissement
 Jacmel
 Cayes-Jacmel
 Marigot (Haïti)|Marigot
 La Vallée-de-Jacmel

Provinser i Haiti
Monica Zetterlund

Eva Monica Zetterlund (født Nilsson) (20. september 1937 i Hagfors, Värmland − 12. maj 2005 i Stockholm) var en svensk skuespiller og internationalt anerkendt jazzsangerinde.

Liv 
Monica Zetterlund var datter af maler og harmonikaspiller Bengt "Sik-Bengt" Nilsson (14. juni 1911 − 2. maj 1995) og hustru Margareta (kaldet Greta) født Norén (29. juni 1917 − 27. januar 1995).

Zetterlund blev opdaget af Ib Glindemann i 1957, da sidstnævnte turnerede i Sverige med sit band. Der fulgte en del indspilninger i København, både med Glindemanns orkester og med trioer med bl.a. Atli Bjørn.

Monica Zetterlund blev kendt for sin plade-indspilning med Bill Evans fra 1964, hvor hun fortolkede sange såsom Monica's Waltz og Sakta vi gå genom stan, en svensk gendigtning af jazz-standarden Walking my baby back home.

I Sverige medvirkede Zetterlund i revy'er med komikerduoen Hasse och Tage, hun deltog i film og hun arbejdede sammen med den folkekære nederlandsk-svenske troubadour Cornelis Vreeswijk.

Monica Zetterlund omkom i en brand i sin lejlighed på Birger Jarlsgatan i Stockholm den 12. maj 2005. Hun blev begravet den 21 Juni 2005 på Hagfors kyrkogård, i samme grav som sine forældre.

Diskografi 
 Swedish Sensation (1958)
 Ahh! Monica (1962)
 Make mine Swedish style (1964)
 Waltz for Debby (1964) (samarbejde med Bill Evans)
 Ohh! Monica (1965)
 Monica Zetterlund (1967)
 Monica - Monica (1971)
 Chicken Feathers (1972) (samarbejde med Steve Kuhn)
 Den sista jäntan (1973)
 Hej, man! (1975)
 It only happens every time (1977) (med Thad Jones/Mel Lewis Big Band)
 Holiday for Monica (1983) (samarbejde med Red Mitchell)
 Monica Zetterlund sjunger Olle Adolphson (1983)
 For Lester And Billie (1983)
 Monica Z (1989)
 Varsamt (1991)
 Nu är det skönt att leva (1992)
 Topaz (1993)
 En lingonris som satts i cocktailglas (1995)
 The Lost Tapes at Bell sound studios NYC (1960/1996)
 Det finns dagar (1997)
 Bill Remembered. A Tribute to Bill Evans (2000)
 Sista gångan du var med (2006) (live-indspilninger fra 1995 og 1997)

Samlinger 
 Monica Zetterlund - Ur Svenska Ords Arkiv (1982) (genudgivet på cd som O vad en liten gumma kan gno)
 Gyllene blad ur Monicas dagbok (1998)
 Monica Z Väljer Sina Jazzfavoriter (2001)
 Musik vi minns (2003)
 Z - det bästa med Monica Zetterlund (2005)

Filmografi 
 Vittnesbörd om henne (1963)
 Svenska bilder (1964)
 Att angöra en brygga (1965)
 Nattlek (1966)
 Söderkåkar (1970) (tv-serie)
 Äpplekriget (1971)
 Utvandrarna (1971)
 Nybyggarna (1972)
 Någonstans i Sverige (1973) (tv-serie)
 Rännstensungar (1974)
 Fimpen (1974)
 Katitzi (1979) (tv-serie)
 Godnatt jord (1979) (tv-serie)
 Räkan från Maxim (1980) (tv-film)
 Barna från Blåsjöfjället (1980)
 Sverige åt svenskarna (1980)
 Russian Pizza Blues (1992)
 Morsarvet (1993) (tv-serie)

Noter

Eksterne henvisninger 

 
 

Skuespillere fra Sverige
Sangere fra Sverige
Deltagere ved Eurovision Song Contest 1963
Sveriges Eurovision Song Contest-deltagere
Galop

Galop kan henvise til

 Galop (gangart) – en gangart for heste
 Galopsport - en hestesport, hvor der løbes om kap i gangarten galop
 Galop (dans) – en dans
Østergård (Vellev Sogn)

Østergård er en hovedgård i Vellev Sogn i Favrskov Kommune, i det tidligere Houlbjerg Herred Viborg Amt. Gården ligger ca. 4 km. nordøst  for Vellev Kirke 17 km sydvest for Randers, og lige syd for Langå og Gudenåen. Gården er kendt tilbage til omkring år 1400, hvor den blev pantsat af Niels Kragh til Niels Mandrup. 

I 1460 ejedes den af Eggert Vesteni, som i 1497 overdrog den til Axel Lagesen Brock. I 1501 ejedes den af rigshofmester  Mogens Gøye. I slutningen af 1500-tallet ejedes den af Hans Johansen Lindenov til Fovslet og Gavnø, der i 1581 mageskiftede den til Frederik 2.

Kronen mageskiftede til Henrik Thott i 1661, der samme år solgte til  rentemester og senere finansminister Mogens Friis, der i 1672 gjorde den til en del af det da oprettede Grevskabet Frijsenborg.

Ved opløsningen af grevskabet i 1920 som følge af lensafløsningen, blev Østergård først overtaget af Statens Jordlovsudvalg og dernæst to år senere udstykket 11 statshusmandsbrug på på en del af Østergårds jorder, mens hovedparcellen blev overtaget af forpagteren Jacob Hjort.

Hjort solgte gården i 1923 til godsejer P. Lindbøg Hansen. Dennes søn, godsejer Viggo Lindbøg Hansen solgte gården i 1992 til Chr. L. Andersen som i sin ejertid forbedrede gården meget. Denne solgte i 2002 gården til Bo Hansen.

Den nuværende hovedbygning er opført i årene 1839-1841 og blev fredet i 1993 som eksempel på et intakt anlæg fra senklassicismen.

Eksterne kilder og henvisninger 
 Gårdens historie
 J.P. Trap: Danmark, bd. 7 Viborg Amt, femte udgave 1962.
 Sagsbeskrivelse hos Kulturarvsstyrelsen

Herregårde i Viborg Amt
Herregårde i Favrskov Kommune
Fredede slotte og herregårde i Danmark
Milt Schmidt

Milt Schmidt (født 5. marts 1918 i Kitchener, Ontario, død 4. januar 2017 i Needham, Massachusetts) var en canadisk ishockeyspiller.

Referencer

Eksterne henvisninger 

Ishockeyspillere fra Canada
Nørager (Norddjurs Kommune)

Nørager er en landsby på Djursland med . Nørager er beliggende fire kilometer øst for Vivild. Fra Randers er der 33 kilometer mod øst til Nørager og fra Grenaa er der 29 kilometer mod vest til byen.

Byen ligger i Region Midtjylland og hører under Norddjurs Kommune. Nørager er beliggende i Nørager Sogn.

Nørager Kirke ligger i Nørager.

Kilder 

Byer i Norddjurs Kommune
Byer og bydele med genforeningssten
Nikolaj Christensen

Nikolaj Christensen er navnet på flere personer:

 Nikolaj Christensen (sanger) – sanger i Nikolaj & Piloterne
 Nikolaj Christensen (fodboldspiller) – fodboldspiller
Vivild (Norddjurs Kommune)

Vivild er en lille by på Djursland med . Vivild er beliggende ni kilometer nordøst for Auning. Fra Randers er der 29 kilometer mod øst til Vivild og fra Grenaa er der 33 kilometer mod vest til byen. Byen ligger heller ikke særlig langt fra stranden.

Byen ligger i Region Midtjylland og hører under Norddjurs Kommune. Vivild er beliggende i Vivild Sogn og Vivild Kirke ligger i byen.

Vivild har en idrætsforening Vivild IF, en idrætsefterskole og en folkeskole Langhøjskolen. Byen har også købmand, banker, solcenter, pizzeria, elektriker, frisører og andre erhverv.

Kilder 

Byer i Norddjurs Kommune
Byer og bydele med genforeningssten
Taxameterstyringen

Taxameterstyringen af LVU og MVU var en implementering af Bertel Haarders idé om at reformere de centralt udarbejdede budgetter på disse områder. I 1991 startede den nye styring i undervisningsministeriet, men senere fik institutionerne ret til selvstændigt at prioritere budgettet. Princippet om taxameterstyring blev lovfæstet med en ny universitetslov i 1994.

Med overgangen til taxametersystemet blev den tidligere styring af lønsummen på de enkelte institutioner opgivet, og budgetteringen af både uddannelses-og forskningsbevillinger inden for hovedområder blev delvist forladt. Resurserne blev herefter beregnet på baggrund af studenterårsværk.

Note 

Uddannelse
Ramten

Ramten er en by på Djursland med , beliggende 19 km nordøst for Ryomgård, 39 km øst for Randers, 34 km nord for Ebeltoft og 19 km vest for kommunesædet Grenaa. Byen hører til Norddjurs Kommune og ligger i Region Midtjylland.

Ramten hører til Ørum Sogn. Ørum Kirke ligger i Ørum Djurs 4 km øst for Ramten.

Ramten-søerne 
Nordvest for Ramten ligger Ramten Sø på 29 ha. Nord for den ligger Dystrup Sø på 26 ha. De to lavvandede søer med en gennemsnitsdybde på godt 1 m har oprindeligt været én sø, men de er nu forbundet med en kanal. Efter et landvindingsprojekt var søerne næsten udtørrede omkring 1920, men nu har de stort set deres oprindelige omfang igen.

½ km nord for byen ligger Huldremosen, der som følge af tørvegravning nu også er en sø med et par øer. I 1879 stødte en tørvegraver på
Huldremosekvinden, et velbevaret lig fra omkring år 100 e.Kr.

Faciliteter 
Idrætsklubben Kvik har fodboldbane og klubhus i byen og benytter Aktiv Center i Ørum.

Historie 
Ramten fik skole i 1846. I 1882 fik byen Djurslands første afholdsforening, hvis medlemmer opførte et missionshus i 1896.

I 1901 beskrives Ramten således: "Ramten (1203: Ramptun, 1404: Ramptæn) med Skole, Missionshus, Mølle og Teglværk". Missionsfolkene havde indflydelse på brugsforeningen, der startede i 1906 og kun ansatte personale, der var troende.

Stationsbyen 
Ramten fik jernbanestation på Gjerrildbanen, der blev åbnet fra Ryomgård til Gjerrild i 1911, forlænget fra Gjerrild til Grenaa i 1917 og nedlagt i 1956. Stationen havde 105 m krydsnings-/læssespor med svinefold. Under 1. verdenskrig var der meget transport af brændsel fra Ramten Skov og tørv fra mosen. Så der måtte anlægges et ekstra sidespor til de mange godsvogne.

Ved banens åbning havde Ramten ca. 125 indbyggere, midt i 1940'erne ca. det dobbelte. Byen fik to købmandsforretninger, bageri, karetmager og i 1912 cykelforretning. I 1913 blev der opført afholdshotel ved stationen, hvor husmandsforeningen holdt månedlig auktion over kreaturer og svin. Fra 1917 kunne dyrene sendes til slagteriet i Grenaa med Gjerrildbanen.

Stationsbygningen er bevaret på Vesterled 1, stærkt moderniseret. Fra Mogenstrupvej sydvest for byen til Djurs Hytteby & Camping nord for Nimtofte går en grusbelagt sti på banens tracé. Den er en del af "Gjerrildstien".

Ramten Kasseskæreri 
Karetmageren oprettede i 1924 et mindre savværk, som i 1945 begyndte at fremstille fiskekasser til fiskerne i Fjellerup, Bønnerup Strand og Grenaa samt trækasser til gartnerier. Ramten Kasseskæreri producerede op mod 50.000 kasser om året, så en ny bygning til savværket blev opført i 1950. Navnet Savværksvej minder om de to virksomheder, der havde tilsammen 10 ansatte.

Noter

Eksterne kilder/henvisninger 

 Asger Christiansen: Gjerrildbanen – en rejse gennem Norddjurs. Dansk Jernbane-Klub Nr. 60 2017, s. 181-186
 Høje målebordsblade 1842-1899 og lave målebordsblade 1901-1971

Byer i Norddjurs Kommune
Ida Lupino

Ida Lupino (født 4. februar 1918 i London, død 3. august 1995 i Los Angeles) var en engelskfødt amerikansk skuespiller, sanger, filminstruktør, skribent og producer. Hun indspillede 59 film gennem sin 48 år lange karriere og instruerede otte. Hun arbejdede primært i USA, hvor hun fik statsborgerskab i 1948.

Hun betragtes som en af de mest prominente filmskabere i 1950'erne i Hollywoods studiesystem, hvor hun skabte sit uafhængige produktionsselskab. Her var hun med til at skrive og producere flere socialt engagerede film, og hun var den første kvinde, der instruerede en film noir, Blafferen (The Hitch-Hiker, 1953). Blandt de øvrige film, hun instruerede, var En kvindes ansvar (Not Wanted, 1949) om en ugift kvindes graviditet (hun overtog opgaven for en syg mandlig kollega, men nægtede at få sit navn i rulleteksten), Never Fear (1950), der var delvist baseret på hendes egne oplevelser som polioramt, Outrage (1950), en af de første film, der åbent handlede om voldtægt, Jeg er bigamist (The Bigamist, 1953) og Engle uden vinger (The Trouble with Angels, 1966). Hendes korte, men umådeligt indflydelsesrige instruktørkarriere, hvor hun behandlede temaer om kvinder, der var fanget i sociale konventioner, typisk under melodramatisk eller noir-præget dække, er et banebrydende eksempel på tidlig feminisme i film.

Som skuespiller er hun mest kendt fra film som Sherlock Holmes (1939) med Basil Rathbone, De kører om natten (1940) med George Raft og Humphrey Bogart, High Sierra (1941) med Bogart, Ulf Larsen (1941) med Edward G. Robinson og John Garfield, Strømkæntring (1942) med Jean Gabin, Jeftys bar (1948) med Richard Widmark, Læbestiftsmorderen (1956) med Vincent Price og Junior Bonner – kørende cowboy med Steve McQueen.

Lupino har desuden instrueret mere end hundrede episoder af tv-serier inden for genrer som westerns, overnaturlige historier, mordmysterier og gangsterfortællinger.

Referencer

Eksterne henvisninger 

 

Skuespillere fra USA
Filminstruktører fra USA
Sophus Skeel

Sophus Frederik Erik Otto Skeel (29. januar 1836 på Birkelse – 2. august 1897 i Karlsbad, Bøhmen) var en dansk godsejer og politiker, far til Erik og Otto Skeel.

Sophus Skeel var søn af kammerherre Jørgen Erik Frederik Skeel til Stamhuset Birkelse og fødtes 29. januar 1836 på Birkelse. Sine skoleår tilbragte han i Aalborg Katedralskole, og i 1859, da moderen som enke indgik ægteskab med den senere indenrigsminister Erik Skeel, overtog han stamhuset. Året forud havde han ægtet Erikka Josephine Eleonore baronesse Schaffalitzky de Muckadell (f. 1835), datter af Ludvig Ditlev baron Schaffalitzky de Muckadell og Skeels faster Elisabeth Cathrine f. Skeel.

Skeel indtog en fremragende plads i landets og navnlig Jyllands landøkonomiske liv. Ligesom han har bragt Birkelse gård og gods op til et højt kulturtrin og navnlig opdyrket store arealer af stamhusets mægtige lod af vildmosen, således tog han virksom del i landboforeningslivet: var formand for Aalborg Amts Landboforeninger, for Foreningen af jyske Landboforeninger (1875-83), havde sæde i Landhusholdningsselskabets bestyrelse, var den første formand for den jyske Husmandskreditforenings bestyrelse, repræsentant i Landbygningernes almindelige Brandforsikring og Det gjensidige Forsikringsselskab "Danmark", medlem af Jernbanerådet osv., foruden at han i en lang årrække var amtsrådsmedlem.

Ved et suppleringsvalg i 1885 efter bolsmand Søren Pedersens mandatnedlæggelse valgtes Skeel ind i Landstinget og beholdt indtil sin død sæde i Tinget på dettes konservative side (Højre). Hans indsigt og erfaring kom Tinget til god nytte, navnlig i sager vedrørende landbruget og kommunikationsvæsnet, mere dog i udvalgene end i salen, hvor Skeel som regel holdt sig tilbage. Han var ved sin elskværdige og humane personlighed ualmindelig afholdt.

Skeel, der i 1864 var blevet hofjægermester og i 1875 kammerherre, udnævntes i 1894 til Kommandør af 2. grad af Dannebrog. Han døde 2. august 1897 i Carlsbad.

Kilder 
 M.P. Friis, "Skeel, Sophus Frederik Erik Otto", i: C.F. Bricka (red.), Dansk Biografisk Lexikon, København: Gyldendal 1887-1905.
 Galschiøt, Landbrug og Landmænd i Danmark.

Eksterne henvisninger 
 

Landstingsmedlemmer fra Højre (1881-1915)
Landstingsmedlemmer i 1880'erne
Landstingsmedlemmer i 1890'erne
Godsejere fra Danmark
Sophus
Kommandører af Dannebrog
Personer i Dansk Biografisk Leksikon
Amtsrådsmedlemmer fra Højre (1881-1915)
Kammerherrer fra Danmark
Hofjægermestre fra Danmark
Studenter fra Aalborg Katedralskole
Skitch Henderson

Lyle Russell Cedric "Skitch" Henderson (27. januar 1918 – 1. november 2005) var en amerikansk pianist og komponist.

Eksterne henvisninger 

Komponister fra USA
Pianister fra USA
Ørum Djurs

Ørum Djurs er en lille by på Djursland med . Ørum er beliggende fire kilometer øst for Ramten. Fra Randers er der 44 kilometer mod øst til Ørum og fra Grenaa er der 12 kilometer mod vest til byen.

Byen ligger i Region Midtjylland og hører under Norddjurs Kommune. Ørum er beliggende i Ørum Sogn.

Ørum Kirke ligger i byen.

Kilder 

Byer i Norddjurs Kommune
Hebe Camargo

Hebe Maria Monteiro de Camargo Ravagnani (8. marts 1929 i Taubaté, São Paulo, Brasilien – 29. september 2012) var en brasiliansk skuespiller.

Eksterne henvisninger 
 

Skuespillere fra Brasilien